Diari Oficial de la Generalitat Valenciana


Sumari del DOGV 7167, del 05-12-2013 (2013/11574)

RESOLUCIÓ de 30 d'octubre de 2013, del Servici Territorial d'Energia de València, relativa a l'autorització administrativa i l'aprovació del projecte de dos línies elèctriques a 66 kV amb impacte ambiental. Expedient número ATLINE/2012/239/46.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7167

Data del DOGV
:   05-12-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/11650


Data del document
:   30-10-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 30 d'octubre de 2013, del Servici Territorial d'Energia de València, relativa a l'autorització administrativa i l'aprovació del projecte de dos línies elèctriques a 66 kV amb impacte ambiental. Expedient número ATLINE/2012/239/46. [2013/11840]  
Presentada una sol·licitud d'autorització administrativa i d'aprovació de projecte per a la instal·lació elèctrica indicada.  
Duts a terme els tràmits establits en el Decret 88/2005, del Consell de la Generalitat, de 29 d'abril, que establix els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Este servici territorial, en l'àmbit de les competències que té atribuïdes, resol:  
  
Primer  
Atorgar al peticionari l'autorització administrativa de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Emplaçament de la instal·lació: dos LSMT 66 KV L-80 Torrent 1 i L-82 Torrent 2 ST Nou Moles av. Tres Creus i altres (V-159/12) - València  
Projecte  
Denominació:   
Característiques principals:  
  
Núm. de registre de línies: Tipus: subterrània  
Tensió: 66 kV Longitud total: 3.750 m  
Longitud aèria: Longitud subterrània: 3.750 m  
  
  
Esta autorització s'atorga sense perjuí de les concessions, autoritzacions, llicències i permisos, públics i privats, que li calguen al sol·licitant de la instal·lació per a dur-la a terme, d'acord amb altres disposicions que hi resulten aplicables i, en especial, les relatives a l'ordenació del territori i al medi ambient.  
  
Esta autorització s'emet sense perjuí de tercers i deixant a part els drets particulars.  
  
Segon  
Aprovar el projecte d'execució de la instal·lació. En l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat i, si és el cas, amb els annexos tècnics aportats posteriorment.  
2. El peticionari haurà de tindre en compte les prescripcions disposades en els reglaments vigents i les condicions imposades pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació en els termes establits en els articles 12 o 18 del Decret 88/2005, segons el tipus d'instal·lació que siga.  
4. En el cas que, per a finalitzar l'execució de la instal·lació objecte de projecte, calga posar-ne una part en tensió, això es farà amb les condicions següents:  
- Presentació de sol·licitud de finalització d'execució, a la qual s'adjuntarà, per triplicat, el certificat de finalització parcial d'obra, subscrit per un tècnic competent i visat pel col·legi oficial corresponent, en què s'acredite que la part de la instal·lació ja executada concorda amb els reglaments tècnics en la matèria.  
- La finalització de l'execució es realitzarà amb la mateixa direcció d'obra que la certificació anterior, i s'ajustarà a les condicions tècniques i de seguretat reglamentàries.  
- L'empresa distribuïdora durà a terme les actuacions que considere necessàries per tal que quede garantit el manteniment de les condicions reglamentàries de la xarxa que ja hi ha i la no-pertorbació d'altres instal·lacions o equips.  
- La sol·licitud d'autorització d'explotació, d'acord amb el Decret 88/2005, s'haurà de presentar en el termini màxim de 10 dies des de l'execució completa de la instal·lació.  
- Si passa un mes des que el Servici Territorial haja diligenciat i entregat el certificat de finalització d'obra i el peticionari no ha sol·licitat l'autorització d'explotació, es paralitzarà l'execució de la part d'instal·lació que es demanava posar en tensió. Si esta instal·lació ja estiguera en tensió, el peticionari haurà de desconnectar-la quan s'acabe el termini esmentat.  
  
5. El projecte es farà de conformitat amb els condicionants ambientals indicats en l'estimació d'impacte ambiental i transcrits a continuació, de data 23.09.2013, referència 2013/09-EIA:  
  
- Que les dos línies puguen realment ser realitzades segons el traçat presentat, tenint en compte que en el mateix lloc es fan obres corresponents a la LE a 220 kV, DC, subterrània, ST Font de Sant Lluís - ST Beniferri E-S en la ST Parc Central.  
- El compliment estricte de totes les mesures i condicions que arreplega l'estudi d'impacte ambiental tramitat.  
L'Administració deixarà sense efecte esta resolució en qualsevol moment que observe l'incompliment de les condicions que s'hi imposen.  
Esta autorització s'atorga sense perjuí de les concessions, llicències i permisos, públics i privats, que li calguen al sol·licitant de la instal·lació per a dur-la a terme, d'acord amb altres disposicions que hi siguen aplicables i, en especial, les relatives a l'ordenació del territori i el medi ambient.  
Podrà ser causa de revocació d'esta resolució l'incompliment de les condicions que s'hi expressen, la variació substancial de les característiques descrites en la documentació presentada i que n'ha determinat l'atorgament o una altra causa excepcional que la justifique.  
En el cas de línies subterrànies el projecte de les quals preveja, després de l'estesa de línies d'alta tensió, l'existència de tubs de reserva de possible utilització futura, esta autorització queda limitada a la instal·lació declarada segons el projecte presentat ara. Si després es volguera fer ús dels tubs de reserva, que en este projecte queden buits, per a estendre-hi noves línies, el titular de la instal·lació haurà de sol·licitar autorització administrativa i aprovació de projecte de la instal·lació, i el projecte que s'aporte llavors haurà de comprendre, en la part que concorde amb l'estesa ara aprovada, la instal·lació total que resulte del conjunt format per les noves línies a estendre i les autoritzades abans, i tot el conjunt de la instal·lació haurà de complir la reglamentació aplicable en la data de presentació del nou projecte.  
  
Contra esta resolució, que no posa fi a la via administrativa, es pot interposar un recurs d'alçada davant de la Direcció General d'Energia en el termini d'un mes, comptat a partir de l'endemà d'esta notificació, de conformitat amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 30 d'octubre de 2013.- El cap del Servici Territorial d'Energia: Enrique Climent Sirvent.